Þess má þó geta að þegar innflutningur angórukanína hófst til landsins frá Vestur-Þýskalandi árið 1981 , þótti tilefni til að finna nöfn á kynin en sú umræða bar ekki árangur . Orðið „ kani “ hefur nokkrar merkingar í íslensku á ólíkum málsviðum og í dýrafræði er það notað sem seinni liður í nöfnum nokkurra fuglategunda . Kannski eru því ekki flokkunarfræðilegar forsendur fyrir notkun orðsins yfir karlkyns kanínur . „ Kæna “ er hinsvegar eingöngu tengt bátum og sjómennsku og því líklega óhætt að bæta dýrafræðilegri merkingu við orðið . Kanínueigendum og öðrum áhugamönnum um dýr og málfar er velkomið að senda inn sínar hugmyndir . Góðum hugmyndum verður komið á framfæri á þessari síðu . Heimildir og mynd : Ensk-íslensk orðabók með alfræðilegu ívafi , Örn og Örlygur , Reykjavík 1984 Íslenska alfræðiorðabókin , Örn og Örlygur , Reykjavík 1990 Halldór G. Svavarsson er dósent við Tækni - og verkfræðideild Háskólans í Reykjavík . Rannsóknaviðfangsefni Halldórs hafa spannað vítt svið , frá steinsteypu og keramik til smáþörunga og örtækni . Halldór hefur þar að auki æft karate í 35 ár og var um tíma landsliðsþjálfari í greininni .